stanford-oval/wikipedia huggingface dataset:
Al-Qaryatayn
Historia

Aluetta asuttaa Qurwanien arabiheimo. Legendan mukaan noin 1 500 vanha ja hurskas mies nimeltä Julian oli matkalla pyhiinvaellukselle Jerusalemiin, mutta kuoli matkan aikana. Hänen matkakumppaneilleen antaman ohjeen mukaisesti hänen ruumiinsa asetettiin härkäkärryihin, jotka päästettiin vapaaksi. Julian oli määrä haudata paikkaan, jonne kärryt ensimmäisenä pysähtyisivät. Kärryt pysähtyivät nykyisen al-Qaryatayn kohdalle, ja Julianin eli arabiaksi Mar Elianin haudalle muodostui ajan myötä luostari. Samoin paikallisen perimätiedon mukaan alueella oli aikanaan kaksi heimoa, joista toinen kääntyi islamiin muslimivalloitusten jälkeen. Tarinan mukaan lopulta johtavaksi uskonnoksi päätyvä ryhmä pitäisi myös huolta toisesta. Nykyisin kaupungin kristityt pitävät Juliania pyhimyksenä ja muslimit suufilaisena mestarina, joka tunnetaan nimellä Ahmed Ghouri. Vuosittain 9. syyskuuta kaupungissa oli tapana järjestää Mar Elianille omistettu juhla, jonne kerääntyi väkeä myös muista alueen kaupungeista.
Syyrian sisällissota syttyi vuonna 2011, mutta kaupungin eristäytyneen maantieteen takia se säilyi pitkään rauhallisena. Kaupunkiin tuli kuitenkin pakolaisia esimerkiksi Homsista, Damaskoksesta ja Tadmurista. Terroristijärjestö Isis valtasi kuitenkin kaupungin toukokuussa 2015 ja tuhosi vanhan luostarin. Paikalliset kristityt päätyivät pakolaisiksi. Hallituksen joukot ilmoittivat vallanneensa kaupungin takaisin 4. huhtikuuta 2016, mutta Isis valtasi kaupungin vastahyökkäyksessä lokakuussa 2017. Järjestö menetti jälleen sen hallinnan 21. lokakuuta, mutta 116 kaupungin asukasta oli surmattu kostoiskuissa ennen hallituksen joukkojen saapumista takaisin.
Afrika (videopeli)

| Afrika |
| --- | --- |

Kehittäjä:  Rhino Studios
Julkaisija:  Natsume
Säveltäjä:  Wataru Hokoyama
Julkaistu:  JP 26. elokuuta 2008NA 14. lokakuuta 2009
Lajityyppi:  seikkailupeli simulaatiopeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: 10 vuotta tai vanhempi 
Alusta:  PlayStation 3
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK   : 
Afrika on Rhino Studiosin Playstation 3:lle kehittämä luontokuvaajan työtä simuloiva seikkailupeli. Siinä pelaaja saa tehtäviä, joissa kuvataan Afrikan eläimiä eri tilanteissa.
Peli julkistettiin aluksi pelkästään Japanissa, myöhemmin myös Yhdysvalloissa mutta ei koskaan Euroopassa. Aasiassa siitä käytettiin rinnakkaisnimeä Hakuna matata.
Adele Stevens

| Adele Stevens> Henkilötiedot |
| --- | --- |
Syntynyt: 29. heinäkuuta 1969 (ikä 55)
Pornonäyttelijä
Taiteilijanimet:  Zara Whites Adele Stephens
Aktiivisena:  1999–2004
Silmien väri:  Sininen
Hiusten väri:  Vaalea
Pituus:  171 cm
Paino:  53 kg
Aiheesta muualla
Kotisivut
IMDb
Adele Stevens (s. 29. heinäkuuta 1969 Yorkshire) on brittiläinen pornonäyttelijä. Hän toimii myös mallina.
Filmografia

Playboy Millennium Calendar Girls (1999)
Playboy Celebrity Special: Adele Stevens (2001)
Strap on Lesbians
Horny Housewives on the Job
Babes Abroad (1999)
Aiheesta muualla

Adele Stevens Internet Movie Databasessa. (englanniksi)
Kotisivut
Aatu Hämäläinen

| Aatu Hämäläinen> Henkilötiedot |
| --- | --- |
Syntynyt: 28. helmikuuta 1987 (ikä 37) Suonenjoki, Suomi
Kansalaisuus:   Suomi
Jääkiekkoilija
Lempinimi:  Ade
Pelipaikka:  keskushyökkääjä
Maila:  oikea
Pituus:  181 cm
Paino:  75 kg
Pelaajaura
Pääsarjaura:  2006–2011
Seurat:  KalPa (SML) TPS (SML) HPK (SML) Hokki (Mestis) IF Sundsvall Hockey (Allsv.) KooKoo (Mestis) Tranås AIF (Ruotsi I) SuKiKa (II-div.) IPK (Mestis)
Aatu Hämäläinen (s. 28. helmikuuta 1987 Suonenjoki) on suomalainen entinen jääkiekkoilija, joka pelipaikaltaan keskushyökkääjä. Hän pelasi urallaan SM-liigaa Kalevan Pallossa, Turun Palloseurassa ja Hämeenlinnan Pallokerhossa yhteensä 174 runkosarjaottelua tehopistein 21+35=56 ja keräten 22 jäähyminuuttia sekä 26 playoff-ottelua tehopistein 2+3=5 ja keräten kuusi jäähyminuuttia. Hämäläinen voitti TPS:ssä Suomenmestaruuden vuonna 2010 ja KalPassa SM-pronssia vuonna 2009. Suurimman osan urastaan hän pelasi Mestistä, jonka mestaruutta Hämäläinen oli voittamassa KooKoossa vuonna 2014. Hän toimi myös Iisalmen Peli-Karhujen kapteenina uransa viimeisellä kaudella 2019–2020. Hämäläinen pelasi myös kaksi kautta Ruotsissa. Hän laukoi oikealta.
Muuta

Hämäläisen pikkuveli Aleksi pelaa hyökkääjänä Puolan Polska Hokej Ligan STS Sanokissa. Aleksi on pelannut urallaan myös 30 runkosarjaottelua KalPan SM-liigajoukkueessa. Heidän serkkunsa Iiro Pakarinen pelaa hyökkääjänä KHL-seura Jokereissa ja hän on pelannut urallaan myös yhteensä 135 NHL-ottelua Edmonton Oilersissa. Iiron pikkuvelipuoli ja veljesten toinen serkku Tatu Kokkola on pelannut urallaan hyökkääjänä neljä ottelua KalPan SM-liigajoukkueessa.
Aatu Hämäläinen on harrastanut jääkiekon ohella myös tennistä sekä rullakiekkoa. Nuorempana hän harrasti pesäpalloa ja jalkapalloa. Hämäläinen voitti myös suopotkupallon kilpasarjan mestaruuden Mestaruus - Ei selityksiä -nimisessä joukkueessa kesällä 2010.
Alan A’Court

| Henkilötiedot |
| --- | --- | --- |
Syntymäaika: 30. syyskuuta 1934
Syntymäpaikka:  Rainhill, Englanti
Kuolinaika: 15. joulukuuta 2009 (75 vuotta)
Seurat
| Vuodet | Seura | O (M) |
| 1952–1964   1964–1966 |  Liverpool    Tranmere Rovers | 355 (61)   050 (11) |
Maajoukkue
| 1958–1959 |  Englanti | 5 (1) |
 Seurajoukkueuran tilastot kattavat vain kansalliset sarjat.
Alan A’Court (30. syyskuuta 1934 Rainhill, Englanti – 15. joulukuuta 2009) oli englantilainen jalkapalloilija. Hän pelasi vasempana laitahyökkääjänä.
A’Court edusti lähes koko uransa Liverpool FC:tä. Hän siirtyi seuraan 18-vuotiaana syyskuussa 1952 amatöörijoukkue Preston Cablesista ja pelasi Liverpoolissa aina vuoteen 1964 asti. Suurimman osan tuosta ajasta Liverpool oli 2. divisioonassa. A’Court oli mukana, kun Liverpool voitti 2. divisioonan vuonna 1962. Sen sijaan hän ei loukkaantumisen vuoksi pelannut yhtään ottelua kaudella 1963–1964, jolloin Liverpool voitti 1. divisioonan mestaruuden.
Vaikka Liverpool ei pelannutkaan 1950-luvun lopulla pääsarjatasolla, A’Court nousi Englannin maajoukkueeseen. Hän pelasi vuosina 1958–1959 yhteensä viisi maaottelua, joista kolme Ruotsin MM-kisoissa 1958. A’Court on edelleen nuorin pelaaja, joka on saavuttanut 200 ottelua Liverpoolissa. Hän oli tuolloin hieman yli 24-vuotias. Uransa aikana A’Court pelasi Liverpoolissa kaikissa kilpailuissa yhteensä 381 ottelua, joissa hän teki 63 maalia.
Kesällä 1964 A’Court siirtyi Tranmere Roversiin, jossa hän jatkoi pelaamista vielä muutaman kauden ajan. Vuonna 1966 hän siirtyi Norwich Cityyn pelaajavalmentajaksi ja 1960-luvun lopussa hän toimi Chesterin ja Crewe Alexandran kakkosvalmentajana. Vuodesta 1970 lähtien A’Court oli Stoke Cityssä valmentajana ja kuukauden ajan myös väliaikaisena päävalmentajana. Myöhempinä vuosina hän valmensi myös joukkueita Sambiassa ja Uudessa-Seelannissa.
Lokakuussa 2006 Liverpoolin kannattajat äänestivät A’Courtin 100 Players Who Shook the Kop -äänestyksessä sijalle 81.
Adam Beyer

| Adam Beyer |
| --- | --- |
 Adam Beyer Detroit Electronic Music Festival -festivaaleilla vuonna 2009.
Henkilötiedot
Syntynyt: 15. toukokuuta 1976 (ikä 48) Tukholma, Ruotsi
Ammatti:  tuottaja
Puoliso:  Ida Engberg
Muusikko
Taiteilijanimi:  17th 2 Bonk Conceiled Project Midas Mould Impression Mr. Sliff Tall Guy
Aktiivisena:  1993–
Tyylilajit:  tekno, tech-house
Levy-yhtiöt:  Drumcode Records Truesoul Records Code Red Recordings Mad Eye Recordings
Aiheesta muualla
adambeyer.se/news
  [ Muokkaa Wikidatassa ] [ ohje ]  
Adam Beyer (s. 15. toukokuuta 1976 Tukholma, Ruotsi) on ruotsalainen tekno-artisti ja DJ. Hän on Drumcode Records -levy-yhtiön perustaja ja yksi useista ruotsalaisista teknoartisteista, jotka ilmestyivät 1990-luvun puolessavälissä, Cari Lekebuschin ja Jesper Dahlbäckin ohella. Beyer on naimisissa toisen DJ:n Ida Engbergin kanssa, jonka kanssa hänellä on kolme tytärtä.
Diskografia > Studioalbumit

Decoded (1996)
Recoded (1997)
Protechtion (1999)
Ignition Key (2002)
Diskografia > EP:t, miksaukset ja singlet

Fabric 22 (2005)
Fuse Presents Adam Beyer (2008)
”No Rain” (2011)
”Flap” (2012)
”Eye Contact” (2012)
”Unanswered Question” (with Ida Engberg) (2013)
”Teach Me” (2014)
Aiheesta muualla

Kuvia tai muita tiedostoja aiheesta Adam Beyer Wikimedia Commonsissa
Adélaïde Labille-Guiard

Adélaïde Labille-Guiard Omakuva, miniatyyri
Adélaïde Labille-Guiard (11. huhtikuuta 1749 Pariisi – 24. huhtikuuta 1803 Pariisi), tunnettu myös nimellä Adélaïde Labille-Guiard des Vertus oli ranskalainen taidemaalari. Hän keskittyi tuotannossaan miniatyyreihin ja muotokuviin.
Labille-Guiard syntyi porvarisperheeseen. Hänen isänsä omisti kaupan "A La Toilette", jossa työskenteli nuori Jeanne Bécu eli myöhemmin kuuluisa Madame du Barry. Se, miten myöhemmin kuuluisa taiteilija sai koulutuksensa tai miten hän pääsi kosketuksiin taidepiirien kanssa, on melko huonosti tunnettu.
Perhetuttuihin kuului kuitenkin taiteilija François-Andere Vincent, joka opetti Labille-Guiardille miniatyyrimaalausta. Hän järjesti myös Labille-Guiardille mahdollisuuden esitellä töitään Académie de Saint-Lucissa. Ensimmäisen avioliittonsa Labille-Guiard solmi 20-vuotiaana virkamies Louis-Nicolas Guiardin kanssa.
Vuonna 1783, 31. toukokuuta Labille-Guiard hyväksyttiin Académie royale de peinture et de sculpturen opiskelijaksi. Toinen kuuluisa naistaiteilija Elisabeth Vigée-Lebrun hyväksyttiin opiskelemaan samana päivänä. Kuningas Ludvig XVI:n täti, Marié Adelaide otti Labille-Guiardin suojatikseen ja hänen kauttaan alkoi tulla ylhäisöltä muotokuvatilauksia. Muotokuvamaalarina Labille-Guiard oli suosittu.
Suosittuna muotokuvamaalarina Labille-Guiardilla oli suhteita Ranskan kuninkaallisiin ja yläluokkaan. Tämä teki hänestä Ranskan suuren vallankumouksen aikaan vuosina 1789 poliittisesti epäluotettavan henkilön. Vuonna 1793 hänet määrättiin hävittämään maalaamiaan muotokuvia.
Mielipiteiltään Labille-Guiard oli kuitenkin kaukana konservatiiveista. Vuonna 1790 hän kampanjoi näkyvästi naisten oikeudesta päästä opiskelemaan taideakatemiaan. Hän sai tilauksia myös kansalliskokouksen jäseniltä ja hän maalasi muun muassa Robespierren muotokuvan. Vuonna 1795 hänelle myönnettiin työskentelytila Louvresta ja 2000 livren eläke. Hänestä tuli näin ensimmäinen ranskalainen nainen, joka sai perustaa oman ateljeen ja opettaa oppilaitaan Louvressa.
Ensimmäisestä aviomiehestään Labille-Guiard oli eronnut jo vuonna 1777, mutta laillisen vahvistuksensa se sai vasta vuonna 1793. Uuden avioliiton hän solmi entisen opettajansa kanssa 8. kesäkuuta 1799 François-André Vincentin kanssa. Tämän jälkeen hän signeerasi maalauksensa usein nimellä Madame Vincent. Hän jatkoi näyttelyiden pitämistä vuoteen 1800.
Teoksia

Adélaïde Labille-Guiard: Omakuva ateljeessa kahden oppilaan kanssa. Oppilaat ovat Marie-Gabrielle Capet ja Marie-Marguerite Carreaux de Rosemond.
Adélaide Labille-Guiard: Selven kreivitär
Madame Vincent opettaa ateljeessaan, vuodelta 1808. Adélaïde Labille-Guiard oppilaan Marie-Gabrielle Capet`n maalaus.
Aiheesta muualla

Kuvia tai muita tiedostoja aiheesta Adélaïde Labille-Guiard Wikimedia Commonsissa
Adélaïde Labille-Guiard Kansallisgallerian kokoelmissa
Adıyaman

| Adıyaman |
| --- | --- |

 Adıyaman
 Koordinaatit: 37°45′50″N, 38°16′40″E 
Valtio:   Turkki
Maakunta:  Adıyamanin maakunta
Väkiluku (2019):  260 820
 
 www.adiyaman.bel.tr 
Infobox OKVirheellinen NIMI-arvo: 
Adıyaman on Adıyamanin maakunnan pääkaupunki ja kaupunki kaakkois-Turkissa. Vuonna 2019 kaupungissa oli 260 820 asukasta.
Adıyamanin ympäristössä on paljon vuoria ja tasankoja. Monet alueen asukkaat ovat kurdeja.
Historia

Arkeologisten tutkimusten perusteella Adıyamanin alueen historia ulottuu aina paleoliittiseen kauteen asti. Keskikaupungin historiallisiin kohteisiin kuuluvat linnoitus ja kolme moskeijaa, joista ainakin yksi on 1400-luvulta.
Kaupungin nimi oli ennen Hisn-i Mansur, kunnes se vuonna 1926 nimettiin Adıyamanaksi.
Aiheesta muualla

Kuvia tai muita tiedostoja aiheesta Adıyaman Wikimedia Commonsissa
AS Cherbourg

AS Cherbourg on ranskalaista Cherbourg-Octevillen kaupunkia edustava jalkapalloseura, joka on perustettu vuonna 1906.
Se pelaa Ranskan viidennellä sarjatasolla Championnat National 3:ssa.
Aiheesta muualla

Joukkueen viralliset sivut (ranskaksi)
Ranskan National2018–2019
Boulogne |
Bourg-Péronnas	|
Chambly |	
Cholet	|
Concarneau |	
Drancy	|
Dunkerque |	
Laval |
L'Entente |	
Le Mans |
Lyon-Duchère |
Marignane-Gignac |	
Pau	|
Quevilly-Rouen |	
Rodez |
Tours |	
Villefranche
Africanus

Africanus on latinan kielen genetiivi sanasta Africa. Se voi tarkoittaa seuraavia henkilöitä tai asioita.
Henkilöitä
useiden henkilöiden nimi on Scipio Africanus ; katso Scipio
Publius Cornelius Scipio Africanus, kuuluisin roomalainen sotapäällikkö
Julius Africanus, julkinen puhuja keisari Neron aikana
Sextus Caecilius Africanus, roomalainen lakimies 100-luvulla
Sextus Julius Africanus, kristitty matkailija ja historioitsija 200-luvulla
Titus Sextius Africanus, Gallian kensori ensimmäisellä vuosisadalla
Constantinus Africanus, lääketieteellisten kirjoitusten kääntäjä 1000-luvulla
Leo Africanus (1488–1554), matkaaja ja kirjailija
George Africanus (1763–1834), länsiafrikkalainen orja
Africanus Horton (1835–1883), sierraleonelainen kirjailija ja kansantaiteilija
Ihmisapinalaji
Australopithecus africanus, 3–2 miljoonaa vuotta sitten elänyt ihmisapinalaji
Tieteellinen nimi
monien kasvien ja eläinten tieteellisessä nimessä on sana africanus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Africanus”, voi hakea sivunnimihaulla, laajalla sivunnimihaulla tai tekstihaulla.
AS Monaco Basket

| AS Monaco Basket |
| --- | --- |
Liiga:  LNB Pro A
Perustettu:  1924
Areena:  Salle Gaston Médecin
Kotipaikka:  Fontvieille, Monaco
Värit:  punainen, valkoinen ja kulta
Kotisivu:  asmbasket.org
AS Monaco Basket on monacolainen, Ranskan sarjajärjestelmässä pelaava koripalloseura.
Keväällä 2016 Monaco voitti Ranskan pääsarjan runkosarjan, putosi välierissä ja voitti Leaders Cupin. Kaudella 2016–2017 se osallistuu Mestareiden liigaan.
Aiheesta muualla

Joukkue eurobasket.com-sivustolla (englanniksi)
Seuran verkkosivut (Arkistoitu – Internet Archive) (ranskaksi)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Afrihili

| Afrihili |
| --- | --- |
Oma nimi:  El-Afrihili
Tiedot
Alue:  Afrikka
Virallinen kieli:  ei virallista asemaa
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  keinotekoinen
Kieliryhmä:  kansainvälinen apukieli
Kielikoodit
ISO 639-2:  afh
ISO 639-3:  afh
 Ohje 
Afrihili (El-Afrihili) on ghanalaisen historioitsijan K. A. Kumi Attobrahin vuonna 1970 kehittämä keinotekoinen afrikkalaisten väliseksi lingua francaksi tarkoitettu apukieli. Kielen nimi on yhdistelmä sanoista Afrikka ja swahili. Afrihilin sanasto ja kielioppi tulevat erilaisista Afrikassa puhuttavista kielistä, erityisesti swahilista ja akanista, mutta semantiikassa on voimakkaita vaikutteita englannista. Kielen tekijä ei ole kuitenkaan maininnut yksittäisten sanojen alkuperiä. Afrihiliä kirjoitetaan latinalaisilla aakkosilla.[lähde? ]
Al-Qantara (Egypti)

| Al-Qantara |
| --- | --- |
 Suezin kanavan silta
 Al-Qantara
 Koordinaatit: 30°51′N, 32°18′E 
Valtio:  Egypti
kuvernementti:  Al-Isma’iliyya
Infobox OKVirheellinen NIMI-arvo: 
Al-Qantara (arab. القنطرة‎) on kaupunki Egyptissä Suezin kanavan varrella.
Maantiede

Al-Qantara sijaitsee Egyptissä Suezin kanavan varrella. Kaupunki on suurin piirtein Port Saidin ja Ismailian kaupunkien keskivälissä. Kanavan yli kulkee al-Qantarassa nykyisin vuonna 2001 valmistunut Suezin kanavan silta joka  muodostaa yhteyden Afrikan ja Aasian  välille
Historia

Nykyinen al-Qantara sijaitsee lähellä Tell Aby Sefen rauniokumpua. Kumpu on puolestaan yhdistetty muinaisen Egyptin aikaiseen Zarun (Ṭꜣrw) kaupunkiin. Bysantin valtakunnan aikaisissa lähteissä kaupunki tunnettiin nimellä Sele tai Sile.
Keskiajalta lähtien paikkaa alettiin kutsua nimellä al-Akula. Vielä myöhemmin paikasta alettiin käyttää sen nykyistä nimeä al-Qantara, joka tarkoittaa siltaa. Nimi viittasi ilmeisesti paikalla keskiajalta lähtien sijainneeseen siltaan. Maantieteilijä Ibn Allah al-Umari mainitsee sillan nimeltä Kantarat al-Džisr teoksessaan vuodelta 1340. Al-Akula oli tuolloin pysähdyspaikka vanhalla karavaanireitillä. Karavaaneja kulki Egyptin ja Syyrian välillä.
Nykyaikainen asuttu paikkakunta muodostui Suezin kanavan rakennuttamisen yhteydessä 1800-luvulla. Paikan läpi rakennettiin myös Port Saidin ja Suezin välinen rautatie. Ensimmäisen maailmansodan jälkeen rakennettiin rautatieyhteys kohti Syyriaa. Myöhemmin alkaen Israelin itsenäisyyssodasta vuonna 1948 kaupunki kärsi vahinkoja Egyptin ja Israelin välisissä sodissa.
Al-Qantara (Kantara) vuonna 1917.
Ada Air

Ada Airin logo.
Ada Air (IATA: ZY, ICAO: ADE) oli albanialainen lentoyhtiö. Se perustettiin Tiranassa 1991. Yhtiö aloitti lennot Bariin 5. helmikuuta 1992. Lentoyhtiön omistivat sen perustajat Julien Roche (50 %) ja Marsel Skendo (50 %). Ada Air lopetti toimintansa vuonna 2007.
Kohteet

Bari (joka päivä)
Thessaloniki (viitenä päivänä viikossa)
Lentoja järjestettiin myös Ateenaan ja Pristinaan.
Laivasto

1 Embraer EMB-110P2 Bandeirante
1 Fokker F100
Aiheesta muualla

Viralliset sivut (englanniksi, italiaksi, albaniaksi)
Ada Airin Jakovlev Jak-42 vuonna 2000.
960

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Kiinassa Song-dynastia syrjäytti Myöhemmän Zhou-dynastian ja yhdisti pian maan uudelleen.
Syntyneitä

Konstantinos VIII, Bysantin keisari
Al-Qamar

Muhammed halkaisee kuun. Maalaus persialaisessa kirjassa 1500-luvulta.
Apollo 10:n vuonna 1968 kuusta ottama valokuva. Sitä on pidetty todisteena kuun halkaisemisen ihmeestä.
Al-Qamar (arab. القمر‎, al-qamar, suom. Kuun suura) on Koraanin 54. suura ja luokitellaan mekkalaiseksi, jae 45 kuitenkin medinalaiseksi. Suura sisältää 55 jaetta.
Sisältö > Kuun jakautuminen

Suura alkaa seuraavasti:
Hetki on tullut lähelle, ja kuu on jakaantunut.
Jos he näkevät tunnusmerkin, he kääntyvät pois sanoen "tarkkaa taikuutta".
Nämä jakeet ovat saaneet aikaan tarinan, jonka mukaan Muhammed halkaisi kuun kahtia. Muhammedin elämäkerran kirjoittaneet Ibn Ishaq (700-luvulla) ja Ibn Hisham (800-luvulla) eivät mainitse tapausta, mutta se esiintyy 800-luvulla tallennetuissa haditheissa. Peruskoulun islaminuskon oppikirja antaa tapauksesta islamin tafsir -perinteeseen eli Koraanin selitykseen perustuvan kuvauksen. Kirja kertoo:
"Allah antoi myös ihmeen, jossa hän jakoi kuun kahtia. Tämä tapahtui ennen hijraa. Silloin mekkalaiset olivat pyytäneet ihmettä Profeetalta. He lupasivat kääntyä islamin uskoon ihmeen nähtyään. Profeetta osoitti kohti kuuta ja Allah halkaisi kuun kahtia: toinen puoli kuusta oli al Safa –vuoren yllä ja toinen vastapäisen Qayqaan vuoren yllä."
Sisältö > Muuta

Suura sisältää myös kertomukset Nooasta ja Lootista.
Suura 54 arabialaisena resitaationa
Allan Murray

Allan Murray (s. 19. kesäkuuta 1972) on bahamalainen entinen uimari. Hän edusti seuratasolla nassaulaista SWIFT Swimming Clubia.
Murray lähti vuonna 1991 stipendin turvin Georgian yliopistoon ja opiskeli siellä matematiikkaa. Hän edusti seuraavan vuoden olympialaisissa Barcelonassa Bahamaa 50 ja 100 metrin vapaauintimatkoilla. Murray oli 50 metrillä 21:s ja 100 metrillä 43:s. Hän oli 50 metrin matkalla jaetulla 12. sijalla Atlantan olympialaisissa 1996 ja sijoittui 37:nneksi Sydneyn kisoissa 2000. Murray osallistui kolmien olympialaisten lisäksi muun muassa lyhyen radan MM-kisoihin 1997 ja Pan-Amerikan kisoihin 1999. Hän on toiminut kotimaassaan myös uintivalmentajana.
Murrayn henkilökohtainen ennätys 50 metrin vapaauinnissa oli 22,76 sekuntia, ja hän ui 100 metriä nopeimmillaan ajassa 50,20.
961

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Otto II kruunattiin toukokuussa 961 Saksan kuninkaaksi Aachenissa.
Japanin keisari-Seiwan pojanpoika Tsunemoto otti sukunimekseen Minamoto.
Kuolleita

Haakon Hyvä, Norjan kuningas
Aaltoherttuakala

| Aaltoherttuakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keisarikalat Pomacanthidae
Suku::  Centropyge
Laji::  potteri
Kaksiosainen nimi
 Centropyge potteri  (Jordan and Metz, 1912) 
Infobox OKNimi-testi OKIUCN-testi OK: 
Aaltoherttuakala (Centropyge potteri) on keisarikalojen heimoon kuuluva kalalaji.
Ulkonäkö ja koko

Aaltoherttuakala kasvaa noin 10 cm pitkäksi. Sen pohjaväri on oranssinsävyinen ruosteenruskea, ja väri tummenee kohti alaperää. Tumma alue erottuu selkeämmin koirailla kuin naarailla. Kalan kuviointi on lemmikinsinisiä juovia.
Levinneisyys ja elinympäristö

Aaltoherttuakala on kotoperäinen laji Havaijilla ja Johnstonin atollilla. Ne viihtyvät riuttojen merenpuolisilla rinteillä kallio-, kivikko- tai korallipohjan päällä. Nuoret yksilöt uivat joskus 5 m:n syvyydessä, aikuiset kalat syvemmällä.
Käyttäytyminen

Aaltoherttuakalat ovat syntyessään sukupuolettomia. Muut kehittyvät aikuistuessaan naaraiksi, mutta parven voimakkaimmasta kalasta tulee koiras. Kalat kutevat iltahämärän aikaan viikkoa ennen täysikuuta.
Aaltoherttuakalat syövät levää ja muuta merenpohjan kariketta.
Aaltoherttuakala akvaariokalana

Aaltoherttuakaloja pidetään meriakvaarioissa. Ne pärjäävät parhaiten riutta-akvaariossa, mutta saattavat näykkiä koralleja tai merivuokkoja ja muita selkärangattomia. Kalojen on hiukan vaikea tottua syömään valmisruokia, kuten hiutaleita. Tämän vuoksi ne sopeutuvat parhaiten kypsiin riutta-akvaarioihin, joissa on paljon elävää kiveä, jonka pinnalta kala voi aluksi syödä levää ja lietettä.